Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Dabas resursu nodokļa likumā**

**(Nr. 444/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(22)** | **Ministru kabineta atzinums** | **Komisijas atzinums** |
|  | Izdarīt Dabas resursu nodokļa likumā (Latvijas Republikas Saeimas un Ministru Kabineta Ziņotājs, 2006, 2. nr.; 2007, 3., 24. nr.; 2008, 3., 13. nr.; 2009, 1., 15. nr.; Latvijas Vēstnesis, 2010, 206. nr.; 2013, 194., 232. nr.; 2014, 199. nr.; 2016, 241., 254. nr.; 2018, 90. nr.; 2019, 75. nr.) šādus grozījumus: |  |  |  |  |
|  |  | **1** | **Juridiskais birojs**  *Iesniegtais likumprojekts cita starpā paredz paaugstināt dabas resursu nodokļa (turpmāk – DRN) likmes atsevišķiem objektiem (smilts, oglekļa dioksīda emisija, akmeņogles), noteikt jaunu DRN objektu - atkritumu sadedzināšana, kā arī atcelt atbrīvojumu no DRN samaksas par akmeņoglēm, koksu un lignītu, ja tos izmanto elektroenerģijas ražošanā vai koģenerācijā. Paredzēts, ka likumprojektā ietvertais regulējums stāsies spēkā 2020. gada 1. janvārī.*  *Ņemot vērā to, ka nodokļa maksāšanas pienākums ir vērtējams kā īpašuma tiesību ierobežojums, Saeimai ir pienākums izvērtēt likumprojekta atbilstību Satversmei, tostarp pārliecināties, ka paredzētie īpašuma tiesību ierobežojumi (konkrētajā gadījumā nodokļa likmes pieaugums, atvieglojuma atcelšana un jauna nodokļa objekta noteikšana no 2020. gada 1. janvāra) atbilst samērīguma principam. Likumdevējam ir pienākums pārliecināties, ka izraudzītais regulējums nav izvēlēts patvaļīgi, tā pamatā ir racionāli un objektīvi apsvērumi, nodokļa slogs nav nesamērīgs, kā arī apsvērt paredzētā regulējuma alternatīvas.*  *Šāda izvērtējuma veikšanai ir nepieciešama informācija par to, kādi apsvērumi ir bijuši par pamatu nodokļa likmju attiecīgajam pieaugumam, citām izmaiņām nodokļa maksāšanā, kā arī kādi apsvērumi ir bijuši par pamatu tam, ka šādas izmaiņas nebūs nesamērīgs slogs nodokļa maksātājam un informāciju par to, ka ir vērtētas citas paredzētā regulējuma alternatīvas. Tomēr likumprojekta anotācijā sniegtā informācija par šādu izvērtējumu ir nepietiekoša un šāds detalizēts izvērtējums netika sniegts arī komisijas sēdē, izskatot likumprojektu pirmajā lasījumā.*  *Ņemot vērā iepriekšminēto, Juridiskais birojs aicina uzklausīt komisijā likumprojekta autoru detalizētu skaidrojumu par izvēlētā regulējuma atbilstību Satversmei un tikai tad, ja ir gūta pārliecība, ka gan nodokļa likmju paaugstināšana, gan jauna nodokļa objekta noteikšana un atbrīvojuma atcelšana no 2020. gada 1. janvāra atbilst samērīguma principam lemt par attiecīgo virzīšanu izskatīšanai Saeimā otrajam lasījumam.* |  |  |
|  |  | **2** | **Juridiskais birojs**  *Tiesību normas pieņemšanas kārtības ievērošana ir tiesību normas spēkā esamības priekšnoteikums. Satversmes tiesa ir atzinusi, likumdevējam ir tiesības un tai pašā laikā arī pienākums valsts budžeta likumā un to pavadošo likumu paketē iekļaut vienīgi tādus jautājumus, kas attiecas uz konkrēto saimniecisko gadu un ir cieši saistīti ar valsts finanšu līdzekļu izlietojumu (sk. Satversmes tiesas 2011. gada 19. decembra sprieduma lietā Nr. 2011-03-01 18. punktu un 2015. gada 25. marta sprieduma lietā Nr. 2014-11-0103 18.1. punktu). Ņemot vērā īpašo budžeta likumprojektu paketes izskatīšanai noteikto kārtību, Saeimai ir jāizvērtē arī tas, vai visi Ministru kabineta iesniegtie valsts budžeta paketes likumprojekti atbilst Saeimas kārtības ruļļa 87.1 pantā norādītajiem kritērijiem. Ja kāds likumprojekts šiem kritērijiem neatbilst, Saeimai tas jāizslēdz no budžeta likumprojektu paketes (sk. Satversmes tiesas 2015.gada 25.marta sprieduma lietā Nr.2014-11-0103 18.1.punktu).*  *Šai sakarā Juridiskais birojs vērš komisijas uzmanību uz likuma 20.1 pantu (likumprojekta 3. pants) un ar šo normu saistītajiem grozījumiem likuma 3. un 4. pantā un likuma 28. panta ceturtajā daļā (likumprojekta 1., 2. un 5. pants). No minētajām tiesību normām izriet, ka tiek noteikts jauns nodokļa objekts – atkritumu sadedzināšana un no likumprojekta teksta secināms, ka nodoklis par to maksājams no 2020. gada 1. janvāra.*  *Tomēr attiecībā uz laiku, kad paredzēta normu par atkritumu sadedzināšanu spēkā stāšanās, likumprojekta tekstā iekļautais regulējums un anotācijā sniegtā informācija ir pretrunīga. Proti, kā jau iepriekš norādīts, no likumprojekta teksta secināms, ka normas stājas spēkā 2020. gada 1. janvārī. Arī likumprojekta anotācijā sadaļā “Tiesību akta projekta anotācijas kopsavilkums” ir norāde, ka likumprojektā ietvertais regulējums stāsies spēkā 2020. gada 1. janvārī. Savukārt anotācijas sadaļā “Tiesību akta projekta izstrādes nepieciešamība” pamatojumā, kāpēc nepieciešams noteikt jaunu nodokļa objektu – atkritumu sadedzināšana – ir norāde uz 2021. gadu kā attiecīgo normu spēkā stāšanās laiku.*  *Ja likumprojekta autoru patiesais mērķis ir uzsākt nodokļa piemērošanu atkritumu sadedzināšanai no 2021. gada, Juridiskā biroja ieskatā pastāv pamatotas šaubas par šī regulējuma ietveršanu ar valsts budžetu 2020. gadam saistītā likumprojektu paketes likumā.*  *Papildus iepriekšminētajam vēršam uzmanību uz to, ka Satversmes tiesa lietā Nr. 2014-11-0103 ir atzinusi, ka lai secinātu, vai ar nodokļa maksāšanas pienākumu radītais pamattiesību ierobežojums ir piemērots tā leģitīmā mērķa sasniegšanai, Satversmes tiesai jāpārbauda, vai likumdevēja lietotajiem līdzekļiem ir saprātīgs izskaidrojums, kas pamatots ar objektīviem un racionāliem apsvērumiem. Proti, vai nodokļa maksātāji, ar nodokli apliekamais objekts un nodokļa aprēķina princips nav noteikts patvaļīgi, un vai nodokļa aprēķināšanas kārtība ir tāda, kas ļauj matemātiski izskaitļot nodokļa maksājumu. Juridiskā biroja ieskatā likumprojektā attiecībā uz atkritumu sadedzināšanu ietvertais regulējums, ir neskaidrs un nepietiekošs, lai likuma piemērotājs skaidri un nepārprotami varētu secināt, uz kurām personām attiecas nodokļa maksāšanas pienākums un izprast nodokļa maksāšanas kārtību.*  **Ņemot vērā iepriekšminēto, Juridiskais birojs aicina komisiju lemt par likumprojekta 1., 2. un 3. panta izslēgšanu, kā arī vārdu “vai sadedzināšanu” izslēgšanu likuma 28. panta ceturtās daļas jaunajā redakcijā (likumprojekta 5. pants).** |  |  |
| **3. pants. Nodokļa maksātāji**  (1) Nodokļa maksātājs ir persona, kura:  1) ir saņēmusi vai tai saskaņā ar vides aizsardzības vai zemes dzīļu izmantošanas normatīvajiem aktiem bija pienākums saņemt vides aizsardzības normatīvajos aktos noteikto atļauju, licenci vai C kategorijas piesārņojošas darbības apliecinājumu un kura Latvijas Republikas teritorijā, kontinentālajā šelfā vai ekskluzīvajā ekonomiskajā zonā:  d) emitē vidē ar nodokli apliekamas piesārņojošas vielas vai apglabā atkritumus, | 1. Papildināt 3. panta pirmās daļas 1. punkta "d" apakšpunktu pēc vārda "vai" ar vārdiem "sadedzina vai". | **3** | **Vides aizsardzības un reģionālās attīstības ministrs J.Pūce**  Izteikt likumprojekta 1. pantā iekļauto grozījumu Dabas resursu nodokļa likuma (turpmāk – likums) 3. panta pirmās daļas 1. punkta “d” apakšpunktā jaunā redakcijā:  “1. Aizstāt 3. panta pirmās daļas 1. punkta “d” apakšpunktā vārdus “vai apglabā atkritumus” ar vārdiem “, apglabā atkritumus atkritumu poligonā, sadedzina atkritumus atkritumu sadedzināšanas vai līdzsadedzināšanas iekārtā;”. |  |  |
| **4. pants. Ar nodokli apliekamie objekti un nodokļa likmes**  (1) Ar nodokli apliek:  3) atkritumu apglabāšanu un piesārņojošu vielu emisiju vidē atbilstoši šā likuma 14.1 pantam un 3., 4. un 5.pielikumam; | 2. Papildināt 4. panta pirmās daļas 3. punktu pēc vārda "apglabāšanu" ar vārdiem "vai sadedzināšanu". | **4** | **Vides aizsardzības un reģionālās attīstības ministrs J.Pūce**  Izteikt likumprojekta 2. pantā iekļauto grozījumu likuma 4. panta pirmās daļas 3. punktā jaunā redakcijā:  “2. Aizstāt 4. panta pirmās daļas 3. punktā vārdus “atkritumu apglabāšanu” ar vārdiem “atkritumu apglabāšanu atkritumu poligonā, atkritumu sadedzināšanu atkritumu sadedzināšanas vai līdzsadedzināšanas iekārtā”. |  |  |
| (2) Nodokļa likmes par zemes dzīļu derīgo īpašību izmantošanu, iesūknējot ģeoloģiskajās struktūrās dabasgāzi; par C kategorijas piesārņojošu darbību nozarēs, attiecībā uz kurām normatīvajos aktos nav noteiktu nosacījumu un nav arī iespējams aprēķināt piesārņojošo vielu apjomu; par parka vīngliemežu (*Helix pomatia L.*) vākšanu tālākai saimnieciskai izmantošanai; par iepakojumu gadījumos, kad tā materiāla veidu un svaru nav iespējams pamatot ar uzskaites dokumentiem; par transportlīdzekļiem un uguņošanas ierīcēm ir noteiktas šā likuma 14., 15., 20., 24., 24.1 un 26.pantā. Pārējos gadījumos nodokļa likmes, kā arī to spēkā esības periodi ir noteikti šā likuma pielikumos. |  | **5** | **Zaļo un Zemnieku savienības frakcija**  Papildināt likuma 4.panta 2.daļu ar šādiem vārdiem: “Nodokļa likme par transportlīdzekli neietver nodokli par riepām””. |  |  |
|  | 3. Papildināt likumu ar 20.1 pantu šādā redakcijā:  "**20.1 pants. Nodokļa aprēķināšana par atkritumu apglabāšanu vai sadedzināšanu**  (1) Nodokli par atkritumu apglabāšanu aprēķina un maksā par atkritumu poligonā apglabāto faktisko atkritumu daudzumu, piemērojot šā likuma 3. pielikumā noteiktās nodokļa likmes.  (2) Nodokli nemaksā par to atkritumu daudzumu, kas atbilstoši izsniegtajai atļaujai A vai B kategorijas piesārņojošo darbību veikšanai tiek novietots bioloģiski noārdāmo atkritumu pārstrādes iekārtā biogāzes ieguvei (bioreaktorā) un kas pēc šā procesa īstenošanas uzskatāms par pārstrādātu vai reģenerētu saskaņā ar Atkritumu apsaimniekošanas likumā noteiktajām prasībām.  (3) Nodokli maksā par to atkritumu daudzumu, ko pēc novietošanas bioloģiski noārdāmo atkritumu pārstrādes iekārtā biogāzes ieguvei (bioreaktorā) atļaujā A vai B kategorijas piesārņojošo darbību veikšanai noteiktajā termiņā atšķiro no pārstrādātās vai reģenerētās atkritumu frakcijas un apglabā atkritumu poligonā. |  |  |  |  |
|  | (4)  Nodokļa likme par atkritumu sadedzināšanu ir 15 *euro* par tonnu." | **6** | **Vides aizsardzības un reģionālās attīstības ministrs J.Pūce**  Likumprojekta 3. pantā:  izteikt iekļauto likuma 20.1 panta ceturto daļu jaunā redakcijā:  “(4) Nodokļa likme par atkritumu sadedzināšanu atkritumu sadedzināšanas vai līdzsadedzināšanas iekārtā ir 15 *euro* par tonnu.” |  |  |
|  |  | **7** | **Vides aizsardzības un reģionālās attīstības ministrs J.Pūce**  papildināt iekļauto likuma 20.1 pantu ar piekto daļu šādā redakcijā:  “(5) Nodokli nemaksā par to atkritumu daudzumu, kas tiek sadedzināts vai līdzsadedzināts iekārtas klinkera cementa ražošanai rotācijas krāsnī.”. |  |  |
| **23.1 pants. Nodokļa aprēķināšana par akmeņoglēm, koksu un lignītu (brūnoglēm)**  (4) Akmeņoglēm, koksam un lignītam (brūnoglēm), kuru izmanto elektroenerģijas ražošanai, kā arī siltumenerģijas un elektroenerģijas ražošanai koģenerācijas procesā, piemēro 0 procentu nodokļa likmi.  (5) Realizējot akmeņogles, koksu un lignītu (brūnogles) personai, kurai ir licence elektroenerģijas ražošanai vai licence siltumenerģijas un elektroenerģijas ražošanai koģenerācijas procesā, ievērojot šā panta ceturto daļu, nodokļa maksātājs piemēro 0 procentu nodokļa likmi. Ja akmeņogles, koksu un lignītu (brūnogles) šajā pantā minētā persona (energoapgādes komersants) izmanto citiem mērķiem, nevis elektroenerģijas ražošanai vai siltumenerģijas un elektroenerģijas ražošanai koģenerācijas procesā, tā maksā nodokli atbilstoši šā likuma 9.pielikumā noteiktajām nodokļa likmēm. | 4. Izslēgt 23.1 panta ceturto un piekto daļu. |  |  |  |  |
| **V nodaļa. Nodokļa maksāšana, pārskati par aprēķināto nodokli,  nodokļa maksājumu sadale un pašvaldību vides aizsardzības  speciālo budžetu līdzekļu izmantošana** |  | **8** | **Vides aizsardzības un reģionālās attīstības ministrs J.Pūce**  Papildināt likumprojektu ar jaunu pantu, izsakot likuma V. nodaļas nosaukumu šādā redakcijā:  **“V nodaļa. Nodokļa maksāšana, pārskati par aprēķināto nodokli, nodokļa maksājumu sadale un pašvaldību pamatbudžeta līdzekļu, kas iegūti no nodokļa maksājumiem, izmantošana”.** |  |  |
| **28. pants. Nodokļa maksājumu ieskaitīšana budžetā**  (2) Nodokļa maksājumus par dabas resursu ieguvi vai izmantošanu vai vides piesārņošanu (izņemot šā panta trešajā un ceturtajā daļā minētos gadījumus) limitos noteiktajos apmēros ieskaita:  1) 40 procentus — valsts pamatbudžetā;  2) 60 procentus — tās vietējās pašvaldības vides aizsardzības speciālajā budžetā, kuras teritorijā tiek veikta attiecīgā darbība. | 5.  28. pantā:  izteikt otrās daļas 1. un 2. punktu šādā redakcijā:  "1) 60 procentus – valsts pamatbudžetā;  2) 40 procentus – tās vietējās pašvaldības vides aizsardzības speciālajā budžetā, kuras teritorijā tiek veikta attiecīgā darbība."; | **9**  **10**  **11**  **12**  **13** | **Juridiskais birojs**  *Aicinām precizēt 28. panta otrās daļas 2. punkta redakciju, saskaņojot to ar Likuma par budžetu un finanšu vadību un likuma “Par pašvaldību budžetiem” normām, kas neparedz pašvaldību speciālo budžetu veidošanu. Vienlaikus aicinām precizēt arī likuma V nodaļas nosaukumu, 28. panta trešo un sesto daļu, 29. panta redakciju.*  **Zaļo un Zemnieku savienības frakcija**  Izslēgt likumprojekta 5. pantu par likuma 28. panta grozījumiem.  **Deputāts V.Valainis**  Izslēgt likumprojekta 5. pantu.  **Deputāte Ļ.Švecova**  Izteikt likumprojekta 5. panta pirmo daļu (attiecībā uz grozījumiem likuma 28. panta otrās daļas 1. un 2. punktā) šādā redakcijā:  “izteikt otrās daļas 1. un 2. punktu šādā redakcijā:  1) 50 procentus – valsts pamatbudžetā;  2) 50 procentus – tās vietējās pašvaldības vides aizsardzības speciālajā budžetā, kuras teritorijā tiek veikta attiecīgā darbība.”  **Vides aizsardzības un reģionālās attīstības ministrs J.Pūce**  Likumprojekta 5. pantā:  izteikt iekļauto likuma 28. panta otrās daļas otro punktu jaunā redakcijā:  “2) 40 procentus – tās vietējās pašvaldības pamatbudžetā, kuras teritorijā tiek veikta attiecīgā darbība.”; |  |  |
| (3) Nodokļa maksājumus:  1) par zemes dzīļu derīgo īpašību izmantošanu, iesūknējot ģeoloģiskajās struktūrās dabasgāzi, ieskaita tās vietējās pašvaldības vides aizsardzības speciālajā budžetā, kuras teritorijā tiek veikta attiecīgā darbība (ja darbība notiek vairāku pašvaldību teritorijā, — proporcionāli izmantotajai teritorijai);  2) par radioaktīvo vielu izmantošanu 100 procentu apmērā ieskaita tās vietējās pašvaldības vides aizsardzības speciālajā budžetā, kuras teritorijā atrodas radioaktīvo atkritumu apglabāšanas vieta;  3) par oglekļa dioksīda (CO2) emisijām gaisā 60 procentu apmērā ieskaita valsts pamatbudžetā un 40 procentu apmērā — tās pašvaldības vides aizsardzības speciālajā budžetā, kuras teritorijā tiek veikta attiecīgā darbība. | izslēgt trešās daļas 3. punktu; | **14** | **Vides aizsardzības un reģionālās attīstības ministrs J.Pūce**  izteikt 28. panta trešo daļu šādā redakcijā:  “(3) Nodokļa maksājumus:  1) par zemes dzīļu derīgo īpašību izmantošanu, iesūknējot ģeoloģiskajās struktūrās dabasgāzi, ieskaita tās vietējās pašvaldības pamatbudžetā, kuras teritorijā tiek veikta attiecīgā darbība (ja darbība notiek vairāku pašvaldību teritorijā, — proporcionāli izmantotajai teritorijai);  2) par radioaktīvo vielu izmantošanu 100 procentu apmērā ieskaita tās vietējās pašvaldības pamatbudžetā, kuras teritorijā atrodas radioaktīvo atkritumu apglabāšanas vieta;”. |  |  |
| (4) Nodokļa maksājumus par videi kaitīgām precēm, iepakojumu, vienreiz lietojamiem galda traukiem un piederumiem, transportlīdzekļiem, akmeņoglēm, koksu un lignītu (brūnoglēm), uguņošanas ierīcēm, par ūdens resursu lietošanu elektroenerģijas ražošanai hidroelektrostacijā un par prettiesisku dabas resursu ieguvi un lietošanu ieskaita valsts pamatbudžetā. | izteikt ceturto daļu šādā redakcijā:  "(4) Valsts pamatbudžetā 100 procentu apmērā ieskaita nodokļa maksājumus par:  1) atkritumu apglabāšanu vai sadedzināšanu;  2) oglekļa dioksīda (CO2) emisijām gaisā;  3) videi kaitīgām precēm, iepakojumu, vienreiz lietojamiem galda traukiem un piederumiem un transportlīdzekļiem;  4) akmeņoglēm, koksu, lignītu (brūnoglēm) un uguņošanas ierīcēm;  5) ūdens resursu lietošanu elektroenerģijas ražošanai hidroelektrostacijā;  6) prettiesisku dabas resursu ieguvi un lietošanu." | **15** | **Juridiskais birojs**  Ierosinām izslēgt 28. panta ceturtajā daļā (likumprojekta 5. pants) skaitli un vārdus “100 procentu apmērā” kā liekus. |  |  |
| (6) Nokavējuma naudu par nodokļa maksājumiem ieskaita valsts pamatbudžetā un vietējo pašvaldību vides aizsardzības speciālajos budžetos atbilstoši šā panta otrajā, trešajā un ceturtajā daļā noteiktajam sadalījumam. |  |  |  |  |  |
| **29. pants. Pašvaldības vides aizsardzības speciālā budžeta līdzekļu izmantošana**  (1) Pašvaldības vides aizsardzības speciālā budžeta līdzekļi un pašvaldības izveidotā vides aizsardzības fonda līdzekļi izmantojami tikai tādu pasākumu un projektu finansēšanai, kuri saistīti ar vides aizsardzību, piemēram, ar izglītību un audzināšanu vides aizsardzības jomā, vides monitoringu, bioloģiskās daudzveidības saglabāšanu un aizsardzību, gaisa aizsardzību un klimata pārmaiņām, vides un dabas resursu izpēti, novērtēšanu, atjaunošanu, ūdeņu aizsardzību, augšņu un grunts aizsardzību un sanāciju, vides aizsardzības iestāžu un sabiedrisko vides inspektoru veiktspējas stiprināšanu, atkritumu apsaimniekošanu, radioaktīvo atkritumu pārvaldību. Pašvaldība vides aizsardzības speciālā budžeta līdzekļus vai pašvaldības izveidotā vides aizsardzības fonda līdzekļus var izmantot arī kā kompensāciju atkritumu poligona ietekmes zonā dzīvojošajiem iedzīvotājiem un administrēšanas izmaksu segšanai par Valsts kasē atvērto poligona slēgšanas kontu.  (2) Pašvaldība var veidot pašvaldības vides aizsardzības fondu, izmantojot vides aizsardzības speciālā budžeta līdzekļus. |  | **16** | **Vides aizsardzības un reģionālās attīstības ministrs J.Pūce**  Papildināt likumprojektu ar jaunu pantu, izsakot likuma 29. panta nosaukumu un pirmo un otro daļu šādā redakcijā:  “**29. pants. Pašvaldības pamatbudžeta līdzekļu, kas iegūti no nodokļa maksājumiem, izmantošana**  (1)Pašvaldības pamatbudžeta līdzekļi, kas iegūti no nodokļa maksājumiem, un pašvaldības izveidotā vides aizsardzības fonda līdzekļi izmantojami tikai tādu pasākumu un projektu finansēšanai, kuri saistīti ar vides aizsardzību, piemēram, ar izglītību un audzināšanu vides aizsardzības jomā, vides monitoringu, bioloģiskās daudzveidības saglabāšanu un aizsardzību, gaisa aizsardzību un klimata pārmaiņām, vides un dabas resursu izpēti, novērtēšanu, atjaunošanu, ūdeņu aizsardzību, augšņu un grunts aizsardzību un sanāciju, vides aizsardzības iestāžu un sabiedrisko vides inspektoru veiktspējas stiprināšanu, atkritumu apsaimniekošanu, radioaktīvo atkritumu pārvaldību. Pašvaldība pamatbudžeta līdzekļus vai pašvaldības izveidotā vides aizsardzības fonda līdzekļus var izmantot arī kā kompensāciju atkritumu poligona ietekmes zonā dzīvojošajiem iedzīvotājiem un administrēšanas izmaksu segšanai par Valsts kasē atvērto poligona slēgšanas kontu.  (2) Pašvaldība var veidot pašvaldības vides aizsardzības fondu, izmantojot pamatbudžeta līdzekļus, kas iegūti no nodokļa maksājumiem.”. |  |  |
| **Pārejas noteikumi** |  | **17** | **Vides aizsardzības un reģionālās attīstības ministrs J.Pūce**  Papildināt likumprojektu ar jaunu pantu, kas papildina likuma pārejas noteikumus ar 34. punktu šādā redakcijā:  “34. Grozījumi šā likuma 3. panta pirmās daļas 1. punkta “d” apakšpunktā, 4. panta pirmās daļas 3. punktā un 20.1 panta ceturtā daļa stājas spēkā 2021. gada 1. janvārī.” |  |  |
|  | 6. Izteikt 1. pielikuma tabulu šādā redakcijā:  "**Nodokļa likmes par dabas resursu ieguvi**  ***ailes turpinājums* ↓↓↓** | **18**  **19** | **Zaļo un Zemnieku savienības frakcija**  Izslēgt likumprojekta 6. pantu, kas groza 1.pielikuma tabulu.  **Juridiskais birojs**  Ierosinām 1. pielikuma tabulā (likumprojekta 6. pants) ailes “Likme līdz 2019. gada 31. decembrim (*euro*)” nosaukumu izteikt šādā redakcijā: “Likme laikposmā no 2019. gada 1. janvāra līdz 2019. gada 31. decembrim (*euro*)”. |  |  |

|  |  |  |  |  |
| --- | --- | --- | --- | --- |
| Nr.  p. k. | Resursu veids | Mērvienība | Likme līdz 2019. gada 31. decembrim (*euro*) | Likme no 2020. gada 1. janvāra (*euro*) |
| 1. | Augsne | m3 | 0,86 | 0,86 |
| 2. | Smilšmāls un mālsmilts, aleirīts | m3 | 0,14 | 0,14 |
| 3. | Kvarca smilts | m3 | 0,45 | 0,45 |
| 4. | Smilts | m3 | 0,21 | 0,36 |
| 5. | Smilts–grants | m3 | 0,36 | 0,36 |
| 6. | Māls, citi mālainie ieži būvmateriālu ražošanai | m3 | 0,21 | 0,21 |
| 7. | Dekoratīvais (apdares) dolomīts | m3 | 0,45 | 0,45 |
| 8. | Dolomīts | m3 | 0,21 | 0,21 |
| 9. | Kaļķakmens | m3 | 0,28 | 0,28 |
| 10. | Saldūdens kaļķieži  (irdenie un gabalainie) | m3 | 0,18 | 0,18 |
| 11. | Šūnakmens | m3 | 1,78 | 1,78 |
| 12. | Ģipšakmens | m3 | 0,60 | 0,60 |
| 13. | Laukakmeņi | m3 | 0,57 | 0,57 |
| 14. | Krāsu zeme | m3 | 0,18 | 0,18 |
| 15. | Kūdra (mitrums – 40 %) | tonna | 0,55 | 0,55 |
| 16. | Sapropelis organogēns  (aļģu un zoogēns–aļģu) un organogēns kaļķis ar pelnainību  < 30 % (mitrums – 60 %) | tonna | 0,90 | 0,90 |
| 17. | Pārējais sapropelis (mitrums – 60 %) | tonna | 0,18 | 0,18 |
| 18. | Visu veidu dziednieciskās dūņas | tonna | 0,90 | 0,90" |

|  |  |  |  |  |  |  |
| --- | --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(22)** | **Ministru kabineta atzinums** | **Komisijas atzinums** |  |
| Dabas resursu nodokļa likuma 1.pielikums  **Nodokļa likmes par dabas resursu ieguvi**    ***ailes turpinājums* ↓↓↓** |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Nr.p. k. | Resursu veids | Mērvienība | Likme laikposmā no 2014.gada 1.janvāra līdz 2014.gada 31.decembrim (*euro*) | Likme laikposmā no 2015.gada 1.janvāra līdz 2015.gada 31.decembrim (*euro*) | Likme laikposmā no 2016.gada 1.janvāra līdz 2016.gada 31.decembrim (*euro*) | Likme no 2017.gada 1.janvāra (*euro*) |
| 1. | Augsne | m3 | 0,43 | 0,43 | 0,43 | 0,86 |
| 2. | Smilšmāls un mālsmilts, aleirīts | m3 | 0,14 | 0,14 | 0,14 | 0,14 |
| 3. | Kvarca smilts | m3 | 0,45 | 0,45 | 0,45 | 0,45 |
| 4. | Smilts | m3 | 0,21 | 0,21 | 0,21 | 0,21 |
| 5. | Smilts-grants | m3 | 0,36 | 0,36 | 0,36 | 0,36 |
| 6. | Māls, citi mālainie ieži būvmateriālu ražošanai | m3 | 0,21 | 0,21 | 0,21 | 0,21 |
| 7. | Dekoratīvais (apdares) dolomīts | m3 | 0,36 | 0,36 | 0,36 | 0,45 |
| 8. | Dolomīts | m3 | 0,21 | 0,21 | 0,21 | 0,21 |
| 9. | Kaļķakmens | m3 | 0,28 | 0,28 | 0,28 | 0,28 |
| 10. | Saldūdens kaļķieži (irdenie un gabalainie) | m3 | 0,14 | 0,14 | 0,14 | 0,18 |
| 11. | Šūnakmens | m3 | 1,42 | 1,42 | 1,42 | 1,78 |
| 12. | Ģipšakmens | m3 | 0,54 | 0,57 | 0,60 | 0,60 |
| 13. | Laukakmeņi | m3 | 0,57 | 0,57 | 0,57 | 0,57 |
| 14. | Krāsu zeme | m3 | 0,14 | 0,14 | 0,14 | 0,18 |
| 15. | Kūdra (mitrums – 40%) | tonna | 0,55 | 0,55 | 0,55 | 0,55 |
| 16. | Sapropelis organogēns (aļģu un zoogēns-aļģu) un organogēns kaļķis ar pelnainību  < 30% (mitrums – 60%) | tonna | 0,71 | 0,71 | 0,71 | 0,90 |
| 17. | Pārējais sapropelis (mitrums – 60%) | tonna | 0,14 | 0,14 | 0,14 | 0,18 |
| 18. | Visu veidu dziednieciskās dūņas | tonna | 0,71 | 0,71 | 0,71 | 0,90 |

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(22)** | **Ministru kabineta atzinums** | **Komisijas atzinums** |
|  | 7. Izteikt 4. pielikuma tabulu šādā redakcijā:  "**Nodokļa likmes par gaisa piesārņošanu**  ***ailes turpinājums* ↓↓↓** | **20**  **21** | **Zaļo un Zemnieku savienības frakcija**  Izslēgt likumprojekta 7. pantu, kas groza 4.pielikuma tabulu.  **Juridiskais birojs**  Ierosinām likuma 4. pielikuma tabulā (likumprojekta 7. pants) ailes “Likme līdz 2019. gada 31. decembrim (*euro*)” nosaukumu izteikt šādā redakcijā: “Likme laikposmā no 2019. gada 1. janvāra līdz 2019. gada 31. decembrim”. |  |  |

|  |  |  |  |  |  |  |
| --- | --- | --- | --- | --- | --- | --- |
| Nr.  p. k. | Emisijas klasifikācija | Mēr­vienī­ba | Likme līdz 2019. gada 31. de­cembrim (*euro*) | Likme laikposmā no 2020. gada 1. janvāra līdz 2020. gada 31. de­cembrim (*euro*) | Likme laikposmā no 2021. gada 1. janvāra līdz 2021. gada 31. de­cembrim (*euro*) | Likme no 2022. gada 1. janvāra (*euro*) |
| 1. | Oglekļa dioksīda (CO2) emisija no likuma "[Par piesārņojumu](https://m.likumi.lv/ta/id/6075-par-piesarnojumu)" [2. pielikuma](https://m.likumi.lv/ta/id/6075-par-piesarnojumu#piel2) I nodaļas [1. punktā](https://m.likumi.lv/ta/id/6075-par-piesarnojumu#p1) minētās piesārņojošās darbības, ja ražošanas jauda nepārsniedz likuma "[Par piesārņojumu](https://m.likumi.lv/ta/id/6075-par-piesarnojumu)" [2. pielikumā](https://m.likumi.lv/ta/id/6075-par-piesarnojumu#piel2) minēto rādītāju | tonna | 4,50 | 9,00 | 12,00 | 15,00 |
| 2. | Oglekļa dioksīda (CO2) emisija no likuma "[Par piesārņojumu](https://m.likumi.lv/ta/id/6075-par-piesarnojumu)" [2. pielikuma](https://m.likumi.lv/ta/id/6075-par-piesarnojumu#piel2) I nodaļas [5.](https://m.likumi.lv/ta/id/6075-par-piesarnojumu#p5), [6.](https://m.likumi.lv/ta/id/6075-par-piesarnojumu#p6), [8.](https://m.likumi.lv/ta/id/6075-par-piesarnojumu#p8), [9.](https://m.likumi.lv/ta/id/6075-par-piesarnojumu#p9), [10.](https://m.likumi.lv/ta/id/6075-par-piesarnojumu#p10), [11.](https://m.likumi.lv/ta/id/6075-par-piesarnojumu#p11), [12.](https://m.likumi.lv/ta/id/6075-par-piesarnojumu#p12), [13.](https://m.likumi.lv/ta/id/6075-par-piesarnojumu#p13), [14.](https://m.likumi.lv/ta/id/6075-par-piesarnojumu#p14), [15.](https://m.likumi.lv/ta/id/6075-par-piesarnojumu#p15), [17.](https://m.likumi.lv/ta/id/6075-par-piesarnojumu#p17), [18.](https://m.likumi.lv/ta/id/6075-par-piesarnojumu#p18), [23.](https://m.likumi.lv/ta/id/6075-par-piesarnojumu#p23) un [24. punktā](https://m.likumi.lv/ta/id/6075-par-piesarnojumu#p24) minētās piesārņojošās darbības, ja ražošanas jauda vai saražotās produkcijas apjoms nepārsniedz likuma "[Par piesārņojumu](https://m.likumi.lv/ta/id/6075-par-piesarnojumu)" [2. pielikuma](https://m.likumi.lv/ta/id/6075-par-piesarnojumu#piel2) I nodaļā minēto rādītāju un tai nav izsniegta siltumnīcefekta gāzu emisijas atļauja | tonna | 4,50 | 9,00 | 12,00 | 15,00 |
| 3. | Daļiņas PM10 | tonna | 75,00 | 75,00 | 75,00 | 75,00 |
| 4. | Oglekļa monoksīds (CO) | tonna | 7,83 | 7,83 | 7,83 | 7,83 |
| 5. | Amonjaks (NH3), sērūdeņradis (H2S) un pārējie neorganiskie savienojumi | tonna | 18,50 | 18,50 | 18,50 | 18,50 |
| 6. | Sēra dioksīds (SO2), slāpekļa oksīdi (NOx – slāpekļa oksīdu summa, pārrēķināta uz NO2) | tonna | 85,37 | 85,37 | 85,37 | 85,37 |
| 7. | Gaistošie organiskie savienojumi un citi ogļūdeņraži (CnHm) | tonna | 85,37 | 85,37 | 85,37 | 85,37 |
| 8. | Smagie metāli (Cd, Ni, Sn, Hg, Pb, Zn, Cr, As, Se, Cu) un to savienojumi, pārrēķināti uz attiecīgo metālu, un vanādija pentoksīds, pārrēķināts uz vanādiju | tonna | 1138,30 | 1138,30 | 1138,30 | 1138,30" |

|  |  |  |  |  |  |  |
| --- | --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(22)** | **Ministru kabineta atzinums** | **Komisijas atzinums** |  |
| Dabas resursu nodokļa likuma 4.pielikums  **Nodokļa likmes par gaisa piesārņošanu**  ***ailes turpinājums* ↓↓↓** |  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr. p. k. | Emisijas klasifikācija | Mērvienība | Likme laikposmā no 2014.gada 1.janvāra līdz 2014.gada 31.decembrim (*euro*) | Likme laikposmā no 2015.gada 1.janvāra līdz 2016.gada 31.decembrim (*euro*) | Likme no 2017.gada 1.janvāra (*euro*) |
| 1. | Oglekļa dioksīda (CO2) emisija no likuma "Par piesārņojumu" 2.pielikuma I nodaļas 1.punktā minētās piesārņojošās darbības, ja ražošanas jauda nepārsniedz likuma "Par piesārņojumu" 2.pielikumā minēto rādītāju | tonna | 2,85 | 3,50 | 4,50 |
| 2. | Oglekļa dioksīda (CO2) emisija no likuma "Par piesārņojumu" 2.pielikuma I nodaļas 5., 6., 8., 9., 10., 11., 12., 13.,14., 15., 17., 18., 23. un 24.punktā minētās piesārņojošās darbības, ja ražošanas jauda vai saražotās produkcijas apjoms nepārsniedz likuma "Par piesārņojumu" 2.pielikuma I nodaļā minēto rādītāju un tai nav izsniegta siltumnīcefekta gāzu emisijas atļauja | tonna | 2,85 | 3,50 | 4,50 |
| 3. | Daļiņas PM10 | tonna | 51,22 | 75,00 | 75,00 |
| 4. | Oglekļa monoksīds (CO) | tonna | 7,83 | 7,83 | 7,83 |
| 5. | Amonjaks (NH3), sērūdeņradis (H2S) un pārējie neorganiskie savienojumi | tonna | 18,50 | 18,50 | 18,50 |
| 6. | Sēra dioksīds (SO2), slāpekļa oksīdi (NOx – slāpekļa oksīdu summa, pārrēķināta uz NO2) | tonna | 85,37 | 85,37 | 85,37 |
| 7. | Gaistošie organiskie savienojumi un citi ogļūdeņraži (CnHm) | tonna | 85,37 | 85,37 | 85,37 |
| 8. | Smagie metāli (Cd, Ni, Sn, Hg, Pb, Zn, Cr, As, Se, Cu) un to savienojumi, pārrēķināti uz attiecīgo metālu, un vanādija pentoksīds, pārrēķināts uz vanādiju | tonna | 1138,30 | 1138,30 | 1138,30 |

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(22)** | **Ministru kabineta atzinums** | **Komisijas atzinums** |
|  | 8. Izteikt 9. pielikuma tabulu šādā redakcijā:  "**Nodokļa likmes par akmeņoglēm, koksu un lignītu (brūnoglēm)**  ***ailes turpinājums* ↓↓↓** | **22** | **Zaļo un Zemnieku savienības frakcija**  Izslēgt likumprojekta 8. pantu, kas groza 9.pielikuma tabulu. |  |  |

|  |  |  |  |  |
| --- | --- | --- | --- | --- |
| Nr.  p. k. | Akmeņogļu, koksa un lignīta (brūnogļu) klasifikācija | Mērvienība | Likme laikposmā no 2019. gada 1. janvāra līdz 2019. gada 31. decembrim (*euro*) | Likme no 2020. gada 1. janvāra (*euro*) |
| 1. | Akmeņogles, kokss un lignīts (brūnogles) ar pavaddokumentos norādītu siltumspēju (GJ/t) | GJ/t | 0,38 | 0,76 |
| 2. | Akmeņogles, kokss un lignīts (brūnogles), ja pavaddokumentos nav norādīta siltumspēja | t | 10,65 | 21,3" |

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(22)** | **Ministru kabineta atzinums** | **Komisijas atzinums** |
| Dabas resursu nodokļa likuma 9.pielikums  **Nodokļa likmes par akmeņoglēm, koksu un lignītu (brūnoglēm)**  ***ailes turpinājums* ↓↓↓** |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Akmeņogļu, koksa un lignīta (brūnogļu) klasifikācija | Mērvienība | Likme laikposmā līdz 2016.gada 31.decembrim (*euro*) | Likme laikposmā no 2017.gada 1.janvāra līdz 2017.gada 31.decembrim (*euro*) | Likme laikposmā no 2018.gada 1.janvāra līdz 2018.gada 31.decembrim (*euro*) | Likme no 2019.gada 1.janvāra (*euro*) |
| 1. | Akmeņogles, kokss un lignīts (brūnogles) ar pavaddoku-mentos norādītu siltumspēju (GJ/t) | GJ/t | 0,30 | 0,35 | 0,36 | 0,38 |
| 2. | Akmeņogles, kokss un lignīts (brūnogles), ja pavaddoku-mentos nav norādīta siltumspēja | t | 8,54 | 9,80 | 10,25 | 10,65 |

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(22)** | **Ministru kabineta atzinums** | **Komisijas atzinums** |
|  | Likums stājas spēkā 2020. gada 1. janvārī. |  |  |  |  |